en da da en et en sv en da da de en et en sv en da da de id da eo da da da sv da da da en de da da nl da en eu en en et en sv en da da de da da eo da da da da da da da da da da da nb sv da da nl da da sv da da da da da da da da da da da sk nl da sv da da da en de da da nl fi da da da da da da da da en da da da da da da da da sv en da da eu da da da da da da da da da pt da it sv sv da da nl da da pt da da da en en it en en da da da da da en da da da da da da da da da da da da da da da da da da da da da da da da es da en en da da da da de en en da da da
search Hvad vil du finde Hvad vil du finde
Vi er sammen om varmen
Problem: Afløbet er stoppet
Hvad er mit ansvar?
Få penge for dit regnvand
Giv os et praj
Skybrud - det kan du gøre
/ Forside / Vand / Fakta om vand / Pesticidfri have
Du bor på dit drikkevand - drop pesticider
Mange drikkevandsboringer i Danmark er i dag truede af forurening med sprøjtemidler – nogle boringer er endda lukket på grund af rester af sprøjtemidler i grundvandet.
Pesticider er en fælles betegnelse for alle former for kemiske sprøjtemidler.
Herbicider – mod ukrudt.
Fungicider – mod svampe.
Insekticider – mod insekter.
Sprøjtemidlerne er fremstillet til at udslette eller begrænse uønskede dyr og planter. Sprøjtemidlerne indeholder derfor giftige stoffer, der i grundvandet kan skade mennesker og dyr. Når der sprøjtes, vil de miljøskadelige stoffer blive afgivet til jorden. I jorden vil nogle af stofferne blive transporteret med regnvandet ned til grundvandet. Der skal blot 1 gram sprøjtemiddel til at forurene 10.000.000 liter grundvand.
Gode råd mod ukrudt i bed og plæne
Lad dine planter dække jorden og skygge ukrudtet væk.
Køb planter, der er særligt egnede som bunddække. Du kan få gode råd på din planteskole.
Dæk jorden med træflis, barkflis eller kakaoskaller.
Håndlug ukrudtet væk, så snart du ser den mindste plante. Gør det, når jorden er fugtig.
Udnyt, at ukrudt kan være kønt. Skvalderkål er smukke i buketter, og de nye små blade kan
spises fx i en grøn salat.
Mos i plænen bekæmpes bedst i det tidlige forår (april), når der kommer et par dage med tørt vejr. Mosset tørrer ud, ”giver slip” og bliver lysere. Det er nu muligt at rive af med en almindelig rive, uden at beskadige græsset alt for meget. For at holde mosset nede er det vigtigt at give græsset gode vækstbetingelser. Det vil hindre mosset i at reetablere sig på plænen.
Gode råd mod ukrudt mellem fliserne
Fej fliserne ofte, helst en gang om ugen.
Rens toppen af fugerne med et fugejern 2 gange årligt.
Hold fugerne fyldte med fugesand.
Slå ukrudt ihjel med kogende vand. Brug evt. en steamer.
Når du lægger nye fliser, vil en fiberdug minimere ukrudtet og antallet af myrer.
Ukrudt kan alternativt brændes væk med en gasbrænder. Husk, at ukrudtet kun skal opvarmes – blancheres, ikke brændes væk.
Gode råd mod skadedyr i haven
Skadedyrene har masser af naturlige fjender såsom småfugle, mariehøns og andre insekter. Dem kan du tiltrække på forskellig vis.
Plant fx planter, der tiltrækker nyttedyrene eller prøv en sjov ide - at lave eller købe et insekthotel, hvor nyttedyrene kan overvintre. Mange såkaldte nyttedyr kan også købes på planteskolen og udsættes direkte i haven.
Myrer kan bekæmpes ved at hælde kogende vand på myrer og/eller tue.
Du kan bekæmpe spindemøl ved at rive hul i spindet. Det kan gøres med en stiv kost eller lignende. Herved får fugle adgang til spindemøllene, der bekæmpes, ved at fuglene æder dem.
En hård vandstråle fra vandslangen kan fjerne mange bladlus. Du kan også vaske de angrebne steder med sæbevand. Det kan evt. være kalium-sæbe, som fx kan købes som insektsæbe.
Havenyt (Landsforeningen for Praktisk Økologi)
Få teksten læst op
Tænd/sluk "Adgang med tegn"
phone38 18 50 00
Frederiksberg Forsyning A/S | Stæhr Johansens Vej 38 | 2000 Frederiksberg | CVR 28 50 07 69 | EAN 5790002044533